Det ble videre bestemt at selskapet skulle utgi et årsskrift, Juletræet, som tok opp tråden fra Asbjørnsens egne utgivelser under samme tittel i 1850, 1851, 1852 og 1866. Første utgave av andre serie startet allerede i stiftelsesåret med en språklig modernisert utgave av Asbjørnsens årsskrift fra 1852, med akvareller av Hans Johan Frederik Berg, som han jula 1849 møtte i Kairo. Året etter fulgte selskapet opp med illustrert av Nils Wivel, hvorav tre av eventyrene aldri tidligere har vært publisert. I fortsettelsen har skriftserien bestått av egenproduserte artikkelsamlinger, vitenskapelige avhandlinger og utgivelse av originalkorrespondanser mellom Asbjørnsen og andre aktører fra akademia og norske kunstnere. Selskapet utga også i 2011 en bibliografi over Asbjørnsen og Moes eventyr- og sagnutgivelser, som senere er blitt et standard referanseverk for samlere, antikvariats- og auksjonskataloger.